Canoane din Sâmbăta Sfântului şi dreptului Lazăr 


BNCNFCCILO ANPEEI 


Predici la Duminica Floriilor (Intrarea Domnului în Ierusalim): 


https://www.academia.edu/42904075/Predici la Duminica _ Floriilor Intrarea Domnului 
%C3% AEn Ierusalim 


https://archive.org/details/predici-la-duminica-floriilor 

Sfântul Lazăr şi Sfintele mironosiţe Maria şi Marta din Betania: 


https://www.academia.edu/42712441/Sf% C3% A?2ntul_Laz 9% C4% 83r_% C59%9Fi_ Sfintele 
mironosi % C5% A3e Maria %C5%9Fi Marta din Betania 


https://archive.org/details/sf.-lazar-si-sf.-mir-m-si-m 
L&& 


Apoi citim două Canoane, până la cântarea a 6-a; şi de acolo începem Patrucân- 
tarea. Canonul întâi cu Irmosul pe 8, iar al doilea pe 6, facere a lui Teofan. 


Canonul Triodului 
Cântarea 1-a 


Irmos: Să cântăm Domnului, celui ce a povăţuit pe poporul Său prin Marea Roşie, 
cântare de biruinţă, că s-a prea slăvit. 


Pe Lazăr cel mort l-ai sculat cu dumnezeiasca voie, ca Cela ce eşti făcător şi vis- 
tieria vieţii, lubitorule de oameni. 


Cu cuvântul ai sculat pe Lazăr cel mort de patru zile, Nemuritorule, sfărâmând cu 
tărie împărăția iadului cea întunecată. 


Tuturor ai arătat cunoştinţa Dumnezeirii celei mai presus de toate, sculând din 
morți, Stăpâne, pe Lazăr cel mort de patru zile. 


Astăzi dănţuind Betamia, mai înainte vesteşte învierea lui Hristos, Celui de viaţă 
dătător, prin învierea lui Lazăr. 


Alt Canon, compus de loan monahul, glasul al 8-lea 
Cântarea 1-a 
Irmos: Apa trecându-o ca pe uscat... 


Cela ce ai adus întâi toată făptura din neființă şi ştii ascunsurile inimilor, spus-ai 
mai înainte, ca un Stăpân, ucenicilor adormirea lui Lazăr. 


Infiinţat fiind cu firea omenească, Hristoase, din Fecioară, întrebat-ai ca un om, să 
afli îngroparea lui Lazăr, cunoscând ca un Dumnezeu unde zăcea. 


Slavă Tatălui şi Fiului şi Sfântului Duh. 


Adeverind învierea Ta, Cuvinte, cu adevărat ai sculat ca din somn pe prietenul din 
mormânt, carele mirosea greu, fiind mort de patru zile. 


Şi acum şi pururea şi în vecii vecilor. Amin (a Născătoarei de Dumnezeu) 


Cetele îngerilor şi ale oamenilor te laudă neîncetat, Maică, ceea ce nu ştii de mire; 
că ai purtat în braţele tale pe Zaditorul, ca pe un prunc. 


Catavasie: Apa trecându-o ca pe uscat, şi din răutatea Egiptului scăpând, israeli- 
teanul striga: Mântuitorului şi Dumnezeului nostru să-l cântăm. 


Canonul Triodului 
Cântarea a 3-a 


Irmos: Tu eşti întărirea celor ce aleargă la Tine, Doamne, Tu eşti lumina celor în- 
tunecaţi şi pe Tine Te laudă duhul meu. 


Săvârşind lucrări îndoite, ai arătat doimea firilor Tale, Mântuitorule; că Dumnezeu 
eşti şi om. 


Cu toate că eşti adâncul cunoştinţei, ai întrebat: Unde este pus mortul? Voind să 
înviezi, dătătorule de viaţă, pe cel ce zăcea mort. 


Mutându-Te prin locuri ca un om, Te-ai arătat cuprins, Cela ce plineşti toate, ca un 
Dumnezeu necuprins. 


Pe Lazăr l-ai sculat, Hristoase, cu dumnezeiescul Tău cuvânt; scoală-mă, rogu-mă, 
şi pe mine cel mort prin multe greşale! 


Alt Canon 
Cântarea a 3-a 
Irmos: Doamne, cela ce ai făcut... 
Venind Tu la mormântul lui Lazăr, făcătorule de minuni Doamne, în Betania, ai lă- 


crimat pentru dânsul după legea firii, adeverind trupul Tău, care l-ai luat Iisuse 
Dumnezeule. 


Tu ai potolit îndată, Mântuitorule, jalea Mariei şi a Martei, arătându-Ți puterea Ta 
cea firească; că Tu eşti învierea şi viaţa, precum ai zis; pentru că eşti Domnul ade- 
vărului şi al tuturor. 


Slavă Tatălui şi Fiului şi Sfântului Duh. 


Pe iubitul Tău, Doamne, cel înfăşurat cu pânzeturile, l-ai răpit dintre morţii iadului 
ŞI din întuneric, cu cuvântul Tău cel prea puternic, sfărâmând încuietorile şi împă- 
rățule morții. 


Şi acum şi pururea şi în vecii vecilor. Amin (a Născătoarei de Dumnezeu) 


Sălăşluindu-Te, Doamne, în Fecioară trupeşte, Te-ai arătat oamenilor pe cât se pu- 
tea a Te arăta; pe care o ai şi arătat cu adevărat Născătoare de Dumnezeu şi ajută- 
toare credincioşilor, unule lubitorule de oameni. 


Catavasia: Doamne, cela ce ai făcut cele de deasupra crugului ceresc şi ai zidit 
Biserica, Tu pe mine mă întăreşte întru dragostea Ta; că Tu eşti marginea doririlor 
ŞI credincioşilor întărire, unule lubitorule de oameni. 


Sedelnă, glasul al 4-lea: 


Podobia: Spăimântatu-s-a Iosif, lucru mai presus de fire văzând şi în minte a avut 
ploaia cea de pe lână, la zămislirea ta cea fără de sămânță, de Dumnezeu Născă- 
toare, rugul cel nears în foc, toiagul lui Aaron ce a odrăslit şi mărturisind logod- 
nicul şi ocrotitorul tău preoților, a grăit: Fecioara naşte şi după naştere rămâne iară- 
şI fecioară. 


Venit-au împreună la Hristos surorile lui Lazăr şi lăcrimând cu amar şi tânguindu- 
se I-au zis: Doamne, a murit Lazăr; iar El, nu că nu ştia îngroparea ca un Dumne- 
zeu, dar le-a întrebat: Unde l-aţi pus pe el? Şi venind la mormânt, a strigat pe Lazăr 
cel mort de patru zile. Şi îndată s-a sculat şi s-a închinat Celui ce l-a înviat. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin, glasul al 5-lea 


Podobie: Pe Înţelepciunea şi Cuvântul în pântecele tău zămislind fără ardere, 
Maica lui Dumnezeu, în chip de negrăit ai născut pe Cel ce a făcut toate şi în 
braţele tale ai avut pe Cel ce ţine toate şi la sân ai hrănit pe Cel ce hrăneşte lumea. 
Pentru aceasta, te rog pe tine, Preasfântă Fecioară, să mă izbăveşti de greşeli, când 


va fi să stau înaintea feţei Ziditorului meu, Stăpână Fecioară curată, atunci să-mi 
dăruieşti ajutorul tău, că pe tine te am nădejde eu, robul tău. 


Mai-nainte ştiind toate ca un Făcător, ai zis mai-nainte ucenicilor în Betania: 
Prietenul nostru Lazăr a adormit astăzi. Şi ştiind, ai întrebat: Unde l-aţi pus? Şi 
Tatălui Te-ai rugat, lăcrimând ca un om. Dar apoi strigând pe Lazăr pe carele 
iubeai, l-ai sculat, Doamne, din iad, mort fiind de patru zile. Pentru aceasta strigăm 
Ție: Hristoase Dumnezeule, primeşte lauda ce îndrăznim a o aduce ie; şi ne în- 
vredniceşte pe toți slavei Tale. 
Canonul Triodului 
Cântarea a 4-a 


Irmos: Auzit-am, Doamne, taina iconomiei Tale, înţeles-am lucrurile Tale şi am 
prea slăvit Dumnezeirea Ta. 


Nu doară că-Ţi trebuia ajutor, ci ca să săvârşeşti rânduiala cea negrăită, rugându- 
Te, ai sculat pe cel de patru zile mort, Preaputernice. 


Cuvântul şi Dumnezeul Cel împreună veşnic cu Tatăl, văzut fiind acum, se roagă 
ca un om, Cel ce primeşte rugăciunile tuturor. 


Glasul Tău, Mântuitorule, a stricat toată puterea morţii şi s-au clintit temeliile ia- 
dului de puterea Ta cea dumnezeiască. 


A Născătoarei 


Să lăudăm pe Fecioara, ca pe ceea ce a rămas după naştere fecioară şi a născut pe 
Hristos Dumnezeu, carele a scăpat lumea de înşelăciune. 


Alt Canon 
Cântarea a 4-a 
Irmos: Tu eşti tăria mea, Doamne... 


Tu ai răpit, Mântuitorule, ca un păstor pe omul cel stricat de patru zile, Făcătorule, 
de la lupul cel cumplit cu adevărat şi atotmâncător, ca un puternic şi Domn; ară- 


tându-Ți cu aceasta slava ce s-a văzut în toată lumea, a învierii Tale celei de a treia 
ZI. 


Văzându-Te pe Tine viaţa, Hristoase, cei ce erau cu Marta au strigat: De ai fi fost 
aici, Doamne, lumina şi viaţa tuturor, n-ar fi murit, nici s-ar fi îngropat Lazăr. lar 
Tu, lubitorule de oameni, fiind viaţa celor morţi, ai schimbat jalea lor întru bucurie. 


Slavă Tatălui şi Fiului şi Sfântului Duh. 


De Tine, Doamne, carele eşti izvorul, se tem adâncurile, Ţie slujeşte toată apa; de 
Tine, Hristoase, se cutremură portarii iadului şi încuietorile se sfărâmă de puterea 
Ta, sculându-se Lazăr din morți prin glasul Tău, Atotputernice Mântuitorule, lubi- 
torule de oameni. 


Şi acum şi pururea şi în vecii vecilor. Amin (a Născătoarei de Dumnezeu) 


Tu eşti lauda credincioşilor, ceea ce nu ştii de mire; tu eşti folositoarea şi scăparea 
creştinilor, zid şi liman; că aduci rugăciuni către Fiul tău, ceea ce eşti cu totul fără 
prihană şi mântuieşti din primejdu pe cei ce cu credinţă şi cu dragoste te ştiu pe 
tine, Născătoare de Dumnezeu, curată. 


Catavasia: Tu eşti tăria mea, Doamne, Tu şi puterea mea, Tu Dumnezeul meu, Tu 
bucuria mea, Cela ce n-ai lăsat sânurile părinteşti şi a noastră sărăcie o ai cercetat. 
Pentru aceasta cu proorocul Avacum strig către Tine: Slavă puterii Tale, lubitorule 
de oameni. 


Canonul Triodului 
Cântarea a 5-a 
Irmos: Pentru ce m-ai lepădat de la faţa Ta, Cela ce eşti lumină neapusă, şi m-a 


acoperit întunericul cel străin, pe mine ticălosul? Ci mă întoarce şi la lumina po- 
runcilor Tale îndreptează căile mele, rogu-mă. 


Fiind la mormântul lui Lazăr, lubitorule de oameni, l-ai chemat pe el şi i-ai dăruit 
viaţă; ca Cel ce eşti viaţa tuturor oamenilor cea nemuritoare, mai-nainte însemnând 
arătat, ca un Dumnezeu, învierea ce va să fie. 


Legat fiind de picioare Lazăr umbla, minune între minuni! Pentru că Hristos, Cel 
ce l-a întărit, S-a arătat mai mare decât cel ce oprea; că toate slujesc - lui ca nişte 
robi, supunându-se ca unui Dumnezeu şi Stăpân. 


Hristoase, Cel ce ai ridicat pe Lazăr fiind mort de patru zile, ridică-mă acum şi pe 
mine cel mort pentru păcate, pus în groapă şi în umbra morții cea întunecată; şi ca 
un milostiv îndură-Te şi mă mântuieşte. 

Alt Canon 
Cântarea a 5-a 


Irmos: Glas acelaşi 


Dând slavă Tatălui, ca Cel ce n-ai fost potrivnic lui Dumnezeu, Te-ai rugat, întă- 
rind în credinţă pe poporul cel ce sta împrejur, îndelung răbdădătorule; şi aducând 
mulţumire Părintelui Tău, ai sculat pe Lazăr cu porunca Ta. 


O, glas de Dumnezeu grăit şi putere dumnezească a stăpânirii Tale, Mântuitorule, 
prin care ai sfărâmat porţile iadului şi ale morţii celei a tot mâncătoare! Răpeşte-mă 
şi pe mine din patimile mele, ca şi mai-nainte pe Lazăr, prietenul Tău cel mort de 
patru zile. 


Slavă Tatălui şi Fiului şi Sfântului Duh. 
Pentru rugăciunile lui Lazăr, ale Martei şi ale Mariei, învredniceşte-ne pe noi să ne 
facem văzători răstignirii şi patimii Tale, Doamne, şi luminatei şi împărătesei zi- 


lelor, învierii Tale, lubitorule de oameni. 


Şi acum şi pururea şi în vecii vecilor. Amin (a Născătoarei de Dumnezeu) 


Indrăzneală ca o Maică către Fiul tău având, prea curată, nu trece purtarea de grijă 
pentru noi, cei ce suntem de un neam, rugămu-ne ţie; că numai pe tine te punem 
înainte noi creştinii împăcătoare bine primită către Stăpânul. 


Catavasia: Pentru ce m-ai lepădat... 


De aici se începe Patrucântarea lui Cosma. Irmosul de două ori şi troparele pe 12, 
glas acelaşi. 


Patrucântarea 
Cântarea a 6-a 


Irmos: Doamne, cela ce pe Iona în chit l-ai sălăşluit şi pe mine cel prins în mre- 
jele vrăjmaşului, ca pe acela, mântuieşte-mă din stricăciune. 


Dragostea Te-a adus pe Tine Doamne, în Betania către Lazăr şi ca un Dumnezeu |- 
ai sculat pe el, carele mirosea greu şi din legăturile iadului l-ai mântuit. 


Marta se deznădăjduise de Lazăr, că-l ştia mort de patru zile; iar Hristos a ridicat, 
ca un Dumnezeu, pe cel stricat şi l-a mutat în viaţă cu cuvântul. 


Altul al lui loan monahul, glasul acelaşi 
Cântarea a 6-a 
Irmos: Curăţeşte-mă, Mântuitorule... 


Dumnezeu fiind adevărat, ai cunoscut adormirea lui Lazăr şi ai spus-o mai-nainte 
ucenicilor Tăi, adeverind, Stăpâne, lucrarea cea nemărginită a Dumnezeirii Tale. 


Cela ce eşti necuprins, făcându-Te cuprins după trup, venind în Betania ca un om, 
Stăpâne, ai lăcrimat pentru Lazăr; iar ca un Dumnezeu voind, ai înviat pe cel mort 
de patru zile. 


Catavasia: Curăţeşte-mă, Mântuitorule, că multe sunt fărădelegile mele şi mă ri- 
dică din adâncul răutăţilor, rogu-mă. Căci către Tine am strigat; şi mă auzi Dumne- 
zeul mântuirii mele. 


Condac, glasul al 2-lea: 


Podobia: Cele de sus căutând de tot necazul ne izbăvim, de Dumnezeu Născă- 
toare. 


Bucuria tuturor, Hristos adevărul, lumina, viaţa, învierea lumii, celor de pe pă- 
mânt S-a arătat cu a Sa bunătate şi S-a făcut chip învierii, dând tuturor dumneze- 
iasca iertare. 


Icos: Făcătorule al tuturor, mai înainte ai spus ucenicilor Tăi, zicând: Fraţilor şi cu- 
noscuţilor, prietenul nostru a adormit; învățându-i prin aceasta că toate le ştii ca un 
Dumnezeu al tuturor. Veniţi dar, să mergem şi să vedem îngropare minunată, să 
auzim tânguirea Mariei şi să vedem şi mormântul lui Lazăr. Că acolo voi să fac 
minune şi să săvârşesc începerea Crucii, dând tuturor dumnezeiasca iertare. 


Canonul Triodului 
Cântarea a 7-a 


Irmos: Tinerii evreieşti au călcat în cuptor văpaia, cu îndrăzneală, şi focul în rouă 
l-au schimbat, strigând: Bine eşti cuvântat, Doamne Dumnezeule, în veci. 


Lăcrămând ca un om, îndurate, ai înviat pe cel din mormânt, ca un Dumnezeu; şi 
liberându-se, din iad Lazăr, a strigat: Bine eşti cuvântat, Doamne Dumnezeule, în 
VECI. 
leşit-a legat cu pânzeturile, Lazăr, scăpând din prăpastia şi din întunericul iadului 
prin cuvântul Stăpânului, strigând: Bine eşti cuvântat, Doamne Dumnezeule, în ve- 
CI. 

Altă Tricântare 


Cântarea a 7-a 


Irmos: Tinerii cei ce merseră din... 


Lăcrămând pentru prietenul, ai potolit lacrimile Martei, îndurate, şi cu patima cea 
de voie ai şters toată lacrima de pe faţa poporului Tău; Dumnezeul părinților no- 
ştri, bine eşti cuvântat. 


Vistierule al vieţii, Mântuitorule, chemând pe cel mort, ca pe un adormit, şi rupând 
cu cuvântul pântecele iadului, ai înviat pe cel ce cânta: Dumnezeul părinților 
noştri, bine eşti cuvântat. 


Pe mortul cel ce mirosea greu l-ai sculat, Stăpâne, fiind legat cu pânzeturile; şi pe 
mine cel legat cu lanţurile păcatelor, ridică-mă, ca să-Ţi cânt: Dumnezeul părinţilor 
noştri, bine eşti cuvântat. 


Catavasie: Tinerii cei ce merseseră din ludeea în Babilon oarecând cu credinţa 
Treimii, văpaia cuptorului o au călcat, cântând: Dumnezeul părinţilor noştri, bine 
eşti cuvântat. 


Canonul Triodului 
Cântarea a 8-a 
Irmos: Muziceştile organe împreună glăsuind şi pogoare fără de număr închi- 
nându-se chipului celui din Deira, trei tineri neplecându-se, pe Domnul au lăudat şi 
L-au prea înălţat întru toți vecii. 
Ca un păstor căutând pe miel şi răpindu-l ca un biruitor de la lupul cel pierzător, I- 
ai înnoit fiind stricat; carele strigă Ţie: Lăudaţi pe Domnul şi-L prea înălţaţi întru 
toţi vecii. 
Ca un om, de mormânt ai întrebat; ca un Făcător, pe cel mort l-ai înviat cu stăpâ- 
nească porunca Ta; de carele iadul s-a spăimântat, de cel ce striga Ţie: Lăudaţi pe 
Domnul şi-L prea înălţaţi întru toţi vecii. 


Altă Tricântare 


Cântarea a 8-a 


Irmos: Pe Impăratul ceresc... 


Ca un muritor ai întrebat, iar ca un Dumnezeu ai înviat cu cuvântul pe cel mort de 
patru zile. Pentru aceasta Te lăudăm şi Te prea înălţăm întru toţi vecii. 


Ție, Stăpâne, a adus Maria mirul cu mulţumire, ca o datorie pentru fratele ei, lău- 
dându-Te întru toţi vecii. 


Ca un om ai rugat pe Tatăl, iar ca un Dumnezeu ai sculat pe Lazăr; pentru aceasta 
Te lăudăm, Hristoase, întru toţi vecii. 


Să lăudăm, bine să cuvântăm şi să ne închinăm Domnului cântăndu-l şi prea înăl- 
țându-L pe Dânsul întru toţi vecii. 


Catavasie: Pe Împăratul ceresc, pe carele îl laudă Oştile îngereşti, lăudaţi-L şi-L 
prea înălțaţi întru toți veci. 


Ceea ce eşti mai cinstită... nu cântăm, ci cântăm ce urmează: 
Canonul Triodului 
Cântarea a 9-a 
Irmos: Să cinstim şi să prea slăvim popoare pe curata Născătoarea de Dumnezeu, 
pe ceea ce a zămislit în pântece focul Dumnezeirii fără ardere şi cu cântări fără 


tăcere să o mărim. 


Văzând popoarele pe mortul cel de patru zile umblând, spăimântându-se de mi- 
nune, au strigat: Mântuitorule, pe Tine Dumnezeule, cu cântări Te slăvim. 


Adeverind mai-nainte slăvită învierea Ta, o ! Mântuitorul meu, ai slobozit din iad 
pe Lazăr cel mort de patru zile; pentru aceasta pe Tine, cu cântări Te slăvim. 


Altă Tricântare 
Cântarea a 9-a 
Irmos: Cu adevărat Născătoare de Dumnezeu... 


Cinstind pe Tatăl Tău şi arătând că nu eşti potrivnic lui Dumnezeu, Hristoase, Te- 
ai rugat, înviind cu puterea Ta pe cel mort de patru zile. 


Sculat-ai din mormânt pe Lazăr a patra zi, arătându-l tuturor ca mărturie prea ade- 
vărată învierii Tale, Hristoase, celei de a treia zi. 


Umblat-ai şi ai lăcrimat şi ai vorbit, Mântuitorul meu, arătând lucrarea Ta cea ome- 
nească,; iar cea dumnezeiască o ai dovedit, înviind pe Lazăr. 


Lucrat-ai negrăit, Stăpâne, Mântuitorul meu, a mea mântuire, după amândouă firile 
Tale, cu voia Ta cea singură prin sine puternică. 


Catavasia: Cu adevărat, Născătoare de Dumnezeu te mărturisim pe tine Fecioară 
curată, cei mântuiţi de tine, cu Cetele cele fără de trupuri, slăvindu-te pe tine. 


Apoi: Stânt este Domnul Dumnezeul nostru... (de trei ori) 


Luminânda (de două ori): Cu cuvântul Tău, Cuvântule al lui Dumnezeu, s-a ridi- 
cat acum. Lazăr, iarăşi venind la viaţă; şi popoarele cu stâlpări Te cinstesc pe Tine, 
puternice; că vei să pierzi iadul până în sfârşit cu moartea Ta. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin, asemenea 


Prin Lazăr, te pradă Hristos pe tine, moarte; dar unde-ţi este biruinţa, iadule? Plân- 
gerea Betaniei s-a mutat acum asupra ta; pentru care toţi aducem Lui stâlpări de 
biruinţă. 


Sinaxar în Sâmbăta Sfântului şi dreptului Lazăr 
Sinaxarul din Minei, apoi acesta: 


În aceeaşi zi, în Sâmbăta dinaintea Duminicii Stâlpărilor, prăznuim Învierea 
Sfântului şi dreptului Lazăr cel mort de patru zile, prietenul lui Hristos. 


Stih: Plânsul te vădeşte, scumpul meu Iisus, 
Că ai fire ca şi noi, Tu, cel pogorât de sus! 

Dar că eşti şi Dumnezeu, ne-ai şi arătat, 

Când pe Lazăr ce-a murit, din morți l-ai înviat! 


Lazăr era evreu de neam, din ceata fariseilor şi, după cum s-a găsit undeva, fiul 
fariseului Simon, de loc din satul Betania. Domnul nostru lisus Hristos pe când pe- 
trecea pe pământ pentru mântuirea neamului nostru, s-a împrietenit cu el în astfel 
de împrejurări. 


Hristos venea adesea în casa lui Simon şi vorbea cu el mai cu seamă despre învie- 
rea morţilor. Cu acest prilej Lazăr s-a împrietenit cu Domnul mai mult; dar nu nu- 
mai €l, ci şi cele două surori ale lui, Marta şi Maria. 


Când s-au apropiat mântuitoarele patimi, pentru că trebuia să încredinţeze pe lume 
mai bine despre taina învierii, lisus a înviat din morţi, pe când se afla dincolo de 
lordan, mai întâi pe fiica lui Iair, iar apoi pe fiul văduvei. 


Între timp Lazăr, prietenul său, cuprins de o boală grea, a murit. lisus însă, cu toate 
că nu era de față, a spus ucenicilor: Lazăr, prietenul nostru, a adormit! lar după pu- 
țină vreme a adăugat: Lazăr a murit! Atunci a părăsit Iordanul şi a plecat în Betania 
ca să afle ştiri de la surorile lui. Betania este departe de Ierusalim ca la cincispre- 
zece stadii. 


Surorile lui Lazăr l-au întâmpinat şi i-au spus: Doamne, dacă ai fi fost aici, fratele 
nostru n-ar fi murit. Dar şi acum, dacă ai voi, îl înviezi, căci poţi ! lisus a întrebat 
poporul: Unde l-aţi pus? Şi îndată toţi au pornit la mormânt. Când au ridicat piatra 
de pe mormânt, Maria a spus: Doamne, miroase, căci este de patru zile în groapă! 


La urmă, lisus s-a rugat şi vărsând lacrimi a strigat cu voce mare: Lazăre, ieşi 
afară! Şi îndată a ieşit mortul; iar după ce a fost dezlegat, a plecat acasă. 


Această străină minune a deşteptat invidia poporului evreu, care s-a înfuriat împo- 
triva lui lisus. lisus s-a dat din nou la o parte şi a plecat de acolo. Arhiereii s-au 
gândit să-l omoare pe Lazăr, pentru că se alăturau mulţi de Hristos când îl vedeau 
pe Lazăr. Dar acesta, cunoscând gândurile lor, a fugit în insula Cipru şi a trăit 
acolo. Mai târziu a fost pus de apostoli episcop al oraşului Chitia. Vieţuind bine şi 
după plăcerea lui Dumnezeu, a murit din nou după treizeci de ani de la învierea sa. 
A fost îngropat acolo, făcând multe minuni. 


Se spune că Lazăr după învierea sa nu mânca altceva decât dulciuri. Se mai spune 
că prea curata Maică a lui Dumnezeu i-a lucrat cu mâinile ei un omofor şi l-a dă- 
ruit. 


Prea înțeleptul împărat Leon, în urma unei arătări dumnezeieşti, a adus sfintele şi 
cinstitele lui moaşte în Biserica din Constantinopol zidită de el în numele sfântului. 
Și l-a aşezat cu cinste şi cu multe podoabe cum intri în Biserică pe dreapta, lângă 
peretele Sfântului altar. Se află încă şi acum acolo cinstitele lui moaşte şi răspân- 
desc mireasmă nespusă. 


S-a rânduit ca să se prăznuiască în această zi învierea lui, pentru următoarea 
pricină: Sfinţii şi de Dumnezeu purtători părinţii noştri, dar mai bine spus Sfinţii 
apostoli, voind să pună, pentru curăţire, după postul cel de patruzeci de zile, sfin- 
tele patimi ale Domnului nostru lisus Hristos, au pus această minune mai presus de 
fire, pentru că au găsit mai cu seamă această minune drept începătură şi pricină a 
urii iudeilor împotriva lui Hristos. 


Singur evanghelistul loan a scris această minune; ceilalţi evanghelişti au lăsat-o la 
o parte, pentru motivul că Lazăr trăia încă şi putea fi văzut de toţi. Se mai spune că 
Ioan a scris Evanghelia sa, deoarece ceilalți evanghelişti n-au scris nimic despre 
naşterea cea fără de început a lui Hristos. loan a vrut să dovedească aceea că Hri- 
stos a fost Fiul lui Dumnezeu şi Dumnezeu, că a înviat şi că va fi învierea morţilor. 


Iar lucrul acesta se dovedeşte mai cu seamă prin învierea lui Lazăr. Lazăr n-a spus 
nimic despre cele din iad sau pentru că nu s-a îngăduit să vadă pe cele de acolo, 
sau dacă le-a văzut, s-a poruncit să le tacă. Din această princină orice om de curând 
mort se numeşte Lazăr. Deasemenea îmbrăcămintea de înmormântare se numeşte 
Lazarome; cuvântul lasă să se înţeleagă că are să se facă şi cu noi minunea făcută 
cu Lazăr. Căci dacă el a înviat la cuvântul lui Hristos şi a trăit din nou, tot aşa și 
omul, deşi a murit, la trâmbiţa cea din urmă., va învia şi va trăi veşnic. 


Pentru rugăciunile prietenului tău Lazăr, Hristoase Dumnezeule, miluieşte-ne pe 
NOI, Amin. 


[Extras din Triod - Sâmbătă în săptămâna Floriilor] 


